Á mánudagskvöldið var komu tæplega 30 bræður saman til fundar á III ° . Ákveðin stemmning hvílir alltaf yfir þessari gráðu og raunar fór svo að ekki verður hægt að fara nánar út í hér . Fullyrða bræður sem sátu fundinn að hann hafi verið sérstaklega áferðafallegur og að sá atburður sem átti sér stað hafi einungis aukið á upplifun allra viðstaddra svo um munar . Bræður gestir voru tveir . Auk þess heiðraði einn R & K okkur með nærveru sinni og er það ávallt ánægjulegt . Að fundi loknum snæddu viðstaddir bróðurmáltíð með hátíðlegum blæ , kalkún og tilheyrandi . Vararæðumeistari flutti erindi og mælti til stigþega og að endingu drukku bræður kaffi - og tesopa . Næsti fundur í St.Jóh.st.Mími verður mánudaginn 16. desember n.k. – Jólafundur . Það fer vel og er í anda jólanna að hugsa til allra bræðra sem eiga ekki hægt um vik að komast til fundar og bjóða þeim að sameinast í bíla . Hittumst heilir .